Twee vas oor renosterstropery | Maroela Media
Kol. Ronel Otto, woordvoerder van die polisie, sê die twee mans sal in die hof verskyn nadat hulle op 'n plaas in Letsitele in hegtenis geneem is toe hulle glo 'n renoster probeer stroop het. Sy sê die twee verdagtes, 21 en 25 jaar oud, is Saterdag in hegtenis geneem nadat die polisie inligting opgevolg het oor 'n moontlike voorval van renosterstropery in die area.
Die polisie het van die toegangsroetes na die plaas afgesper en die motor waarin die twee mans gery het van die pad af getrek en deursoek. "Die polisie het op twee ongelisensieerde vuurwapens, ammunisie, 'n byl en messe beslag gelê. Die twee mans het ook nie 'n bestuurslisensie gehad om die motor te gebruik nie."